VIA en Herman Lensing vier Kersfees met spesiale feestydbonanza - Sterre
By Content	• 12 months ago
Die Afrikaanse leefstylkanaal VIA (DStv-kanaal 147) lui vanjaar die feestyd in met Herman se fees, ’n spesiale Kers-bonanza. In dié uur lange kosprogram, wat vanaf 23 November 2017 op VIA te sien sal wees, nooi SARIE se geliefde kosredakteur, Herman Lensing, DStv-kykers sy kombuis binne en deel resepte vir ’n spanningslose Kersdag. Hier is ook dekor-idees vir ’n feestafel waar – in sy eie woorde – “nostalgie en styl gemaklik saamsit”.
“Daar’s iets aan ’n Kersonthaal wat mense verskriklik gespanne maak,” sê Herman. “Ek meen dis die baie gaste wat opdaag vir ’n feesmaal.” Om dié rede is Herman se fees propvol kos-idees – soos heerlike “eenpotwonders” wat skottelgoed verminder en ’n “yskoue Kersspyskaart” wat ’n dag of twee voor die tyd gemaak kan word – wat kykers sal help die feestyd met moed (en sonder spanning) aan te pak.
OnseTV ’n eerste vir Suid-Afrika
Nóg ’n seisoen van Klavierkuiers met Pedro op pad